Kåfjord Helsetun

 Sist revidert 26.08.2020

**Prosedyre for besøk i sykehjem**

*Prosedyren gjelder for besøk i sykehjem til beboere uten Covid-19.*

*Prosedyren gjelder fra 26.08.20.*

Det gjøres samtidig oppmerksom på at dersom det oppstår endringer i lokalt smitteutbrudd, vil man på kort varsel måtte endre/oppheve prosedyren.

Folkehelseinstituttet mener det er viktig å legge til rette for besøk av pårørende til beboere og langtidspasienter i kommunale helse- og omsorgsinstitusjoner. Det å ikke kunne ha kontakt med sine nærmeste over lang tid vurderes som uheldig med hensyn til psykososial helse, og er også etisk problematisk.

Alle pårørende er kontaktet av ledelsen på sykehjemmet og har fått informasjon om innholdet i prosedyren og hvordan den er tenkt gjennomført.

*Kriterier for besøk:*

* Pårørende eller andre som er sannsynlig eller bekreftet syke av covid-19 kan i henhold til covid-19 forskriften ikke komme på besøk i institusjonen
* Pårørende eller andre som har luftveissymptomer eller er i karantene, skal ikke gis anledning å komme på besøk
* Pårørende eller andre som siste 10 dager har vært på reise utenfor Norge som ikke er omfattet av karanteneplikt, bør ikke komme på besøk før 10 dager etter hjemkomst
* Dersom besøkende har oppholdt seg på områder i Norge siste 10 dager med høyt smittetrykk skal dette opplyses om og da gjøres risikovurdering om besøk da skal gjennomføres, kan gjøres i dialog med kommuneoverlegen dersom tvil.
* Kriterier for å gjennomføre besøk er at smittevernrutiner øvrig overholdes, at det gjennomføres god håndhygiene og avstandsregelen overholdes til ansatte og andre pasienter/beboere enn den de besøker.

*Hvordan gjennomføres besøket:*

***Den pleieren som har ansvar for beboeren som får besøk, har hovedansvar for at retningslinjene for besøk blir fulgt slik det er beskrevet i prosedyren.***

* Besøket skal være avklart direkte med aktuell sykehjemsavdeling på forhånd. De skal da forberedes på gjeldende rutiner og smittevernråd skal følges.
* Besøkende skal loggføres med navn, dato og kontaktinformasjon.
* Besøkende skal sikres ikke har med seg forhøyet risiko for smitte av covid-19 og skal svare nei på følgende spørsmål:
	+ Er du i isolasjon eller karantene grunnet covid-19?
	+ Har du luftveissymptomer som snørrete, vond hals, feber, hoste, eller andre symptomer som kan gi mistanke om covid-19?
	+ Har du vært på reise utenfor Norge, eller områder i Norge med høyere smittetrykk siste 10 dager?
	+ Har du hatt nærkontakt med bekreftet syke eller mistenkt syke av covid-19 siste 10 dager?
* Ansvarlig pleier skal sikre at alle besøkende utfører håndhygiene før besøk
* Besøkende skal gå direkte til og fra rommet og ikke oppholde seg i fellesarealer
* Besøkende skal holde minst 1 meters avstand til ansatte og andre pasienter/beboere enn den de besøker
* Besøkende skal også holde minst 1 meters avstand til den de besøker, men her gir FHI anledning å gjøre lokale vurderinger. Per nå er det ingen smitte i Nord-Troms, men i Tromsø. Pårørende som kun har oppholdt seg i kommunen siste 2-3 uker og ikke har vært i kontakt med noen utenfor kommunen vil kontakt være greit under øvrige gjennomførte smitteverntiltak som håndhygiene, men ansikt-til-ansikt kontakt skal generelt unngås.
* Pasienter/beboere kan ta imot gaver, blomster og lignende
* Hvis besøkende har med mat bør alle utføre håndhygiene før maten serveres og inntas. Besøkende skal ikke benytte kjøkkenet i institusjonen.
* Pasient/beboer bør utføre håndhygiene når de besøkende forlater rommet.
* Besøkende bør informeres om at de ved symptomer på covid-19 mer påfølgende prøvetaking, skal opplyse om at de har vært på besøk i institusjonen som en del av smitteoppsporing

*Etter hvert besøk bør kontaktpunkter som dørhåndtak o.l. rengjøres med vanlige rengjøringsmidler, eller desinfiseres med alkoholbasert desinfeksjonsmidd*

**Prosedyre ved alvorlig syke eller terminale pasienter uten mistanke om covid-19**

Når en beboer ligger for døden skal det gjøres unntak fra besøksrestriksjonene, slik at de nære pårørende får være tilstede i livets sluttfase. Kun ved helt spesielle smittevernutfordringer kan en nedlegge forbud mot samvær med en døende beboer.

Avstandsregelen til ansatte og øvrige i institusjonen skal overholdes. Dersom avstandsregelen ikke kan overholdes skal personalet benytte munnbind og hansker ved arbeid på pasientrom.

**Prosedyre ved besøk hos beboere med sannsynlig eller bekreftet covid-19**

* Besøk må skje i isolatet hvor beboer med covid-19 oppholder seg
* Besøksverten bør ta imot de besøkende ved ankomst, og det bør vurderes om besøksverten er tilstede under hele besøket for å sikre at alle:
	+ Utfører håndhygiene når de går inn i institusjonen
	+ Holder minst 1 meters avstand til andre beboere og ansatte i institusjonen
	+ Går direkte til og fra isolatet og ikke oppholder seg i fellesarealer
	+ ***Utfører håndhygiene når de forlater isolatet***
	+ Den besøkende får veiledning av den ansatte i riktig bruk av av- og påkledning av følgende ***beskyttelsesutstyr*** før de går inn i isolatet:
		- Kirurgisk munnbind klasse II eller IIR
		- Frakk med lange ermer
		- Hansker
		- Øyebeskyttelse

Ansatte i helse- og omsorgsinstitusjonen bør også legge til rette for, og pårørende oppfordres til, å benytte digitale kommunikasjonsverktøy hvor en kan se hverandre. Andre tiltak som pleksiglass, kan også vurderes.

Anita Monsen Pedersen Gro Søland

Kommuneoverlege i Kåfjord kommune Leder sykehjem